
Visoki američki mornarički oficir se srio s Njegošem na prijemu kod Rotšilda. 
Sjutradan je posjetio crnogorskog gospodara i zamolio ga ,da poglavar 
slobodne Crne Gore ukaže počast i posjeti bojnu lađu slobodne Amerike“. 
Njegoš mu je obećao da će doći, pa je viceadmiral istog popodneva poslao 
vojni čamac koji je vladiku i njegovu pratnju prevezao na brod ,USS 
Independence“... 

Sredinom novembra 1850. godine teško oboljeli Njegoš odlučio je da potraži 
lijeka u Italiji. Iz Kotora je pošao 17. novembra. U Zadru je saopštio 
guverneru dalmatinskom Getaldiju da će prvo za Beč, pa u Veneciju. Iz Trsta 
je 23. novembra pisao: „Ja još od prsah stradam“. U Beč je stigao 29. 
novembra. Bolest se pogoršavala („jerbo mi svaki dan ovdje gore biva“). Za 
Italiju je krenuo 15. decembra. Italijanska klima je djelovala blagotvorno, a 
zdravlje mu se popravilo. Pisao je Vuku Karadžiću 25. decembra iz Venecije: 
„Ja sam sa zdravljem dosta dobro. Što sam bliže ekvatora, to mi je sve 
prijatniji vazduh“. 

Ubrzo je stigao u Napulj, gdje će ostati do maja 1851. Početkom februara je 
javio: ,Slava Bogu ja sa zdravljem sve na bolje idem“. Tu se u martu obreo i 
Ljuba Nenadović. Slučajno se srio sa momkom iz Njegoševe pratnje, 
Vukalom i odmah došao kod Vladike. Ostao je u njegovom društvu dva 
mjeseca. Zahvaljujući tome, zabilježio je brojne detalje, pa i onaj o 
Njegoševoj slavnoj posjeti 

američkom ratnom brodu marta 1851. godine, kada su crnogorskom 
gospodaru ukazane najveće vojne počasti, a Napulj mu klicao „E viva!“. 


Tome je prethodila Njegoševa posjeta Rotšildu. Nenadović piše: ,Jedno veče 
proveli smo kod Rotšilda na njegovoj vili (poljskom dvorcu). Društvo je bilo 
lepo i odlično. Sedelo se i hodalo i po sobama i po bašti. Vladika se obično 
nosi crnogorski; i tada je bio obučen u crnogorske haljine, koje mu vrlo lepo 
dolikuju. Razgovor se gotovo svuda vodio francuski. Svi su bili putnici, iz 
sviju krajeva sveta. Do Vladike nije se moglo doći, jednako su ga okruživale 
najlepše dame i molile da im priča o Crnoj Gori, o četama, o ratovanju 
Crnogoraca. Vladika je bio dobre volje; govorio je neprestano. Ja, koji ga 
svaki dan slušam, divio sam se tada njegovom govoru, njegovim pričama i 
jezgrovitim dosetkama...“ (,Pisma iz Italije“). 


Tokom posjete Njegoš se upoznao i sa viceadmiralom američke vojne lađe 
„Nezavisnost“ koja je boravila u zalivu već nekoliko neđelja. Riječ je o brodu 
USS Independence“, čiji je zapovjednik po svoj prilici bio Tomas Konover 
(Thomas Conover). Visoki američki oficir je sjutradan prije podneva posjetio 
Vladiku i pri polasku zamolio ga ,da poglavar slobodne Crne Gore ukaže 
počast i posjeti bojnu lađu slobodne Amerike“. Njegoš mu je obećao da će 


doći, pa mu je viceadmiral popodne poslao jedan vojni čamac... 


»... U tri sata po podne sednemo na čamac. Pošla su i sva tri Crnogorca. 
Čamac za nekoliko minuta prenese nas do lađe koja je podaleko u 

ovde retko mogu videti. Vladika je posle viceadmiralu poslao na dar nešto od 
crnogorskog oružja. Vladika istinski ljubi Ameriku. Sa oduševljenjem je 
govorio i slušao o merici, o njenom napretku, o njenim ustanovama, o njenoj 
slobodi...“. 


»Kad izađosmo na krov lađe, Vladika pogleda, pa reče kapetanu: Koliko 
može biti dugačka ova lađa?“ Pa u isto vreme okrete se Vukalu: ,Što nijesi 
izmjerio kolika je ova galija da možeš pričati u Crnoj Gori?“ Na te riječi 
Vukalo odmah izvadi iza pojasa svoj jatagan zajedno sa koricama, pa se 
naže i ode niz lađu mereći i vičući: jedan, dva, tri, četiri itd. Za njim su trčali 
oficiri čudeći se kako se odmah setio da izmeri, a nije tražio ni konca ni 
konopca. S lađe smo uživali u prekrasnu izgledu na varoš, na ostrva, na 
Vezuv i na svu okolinu. ladika se oprosti s amerikanskom gospodom, i 
sednemo u čamac. Uparađeni vojnici opet su odali počast oružjem, a muzika 
je svirala. Kad je Vladika seo u čamac i pošao, topovi s lađe počeli su 
gruvati; dvadeset i jedan top pozdravio je suverena Crne Gore. Na mnogim 
drugim lađama, pored kojih smo plovili, zastave se podignu uvis, a svi 
mornari poleteše kao ptice na katarke; obale se zacrneše od gomile sveta; i 
sa više strana zahori se: Eviva, eviva!“ (Živeo, živeo). Vladika je podizao 
svoju crnogorsku kapu i blagodario im. aš čamac išao je kao strela. A 
dugačka amerikanska zastava na njemu dohitala je vodu. Prošli smo kroz 
stotine različitih brodova. S jedne grčke lađe pozdraviše Vladiku burnom 
pesmom; zacelo pesmom rata, pesmom oslobođenja. Sa više lađa kapetani 
i mornari dizali su ruke uvis i mahali kapama. To su, po svoj prilici Dalmatinci 
koji poznaju Vladiku“, završava Nenadović („Pisma iz Italije). 


Njegoš je kao vladika bio i vrhovni vojni zapovjednik pa je ovaj događaj imao 
karakter zvanične posjete jednog crnogorskog državnika američkoj vojsci, i 
uopšte početak crnogorsko- američkih državnih odnosa. 

LJUBA BEZ KRPETINA 

Gospodar je javio Ljubi Nenadoviću da mu se pridruži tokom posjete 
američkom brodu. Kad je stigao rekao mu je: ,Ali ne hoću da ideš u tizim 
haljinama nego u crnogorskim“. Nenadović pripovijeda: „l tako, koje od 
njegovih haljina, koje od one trojice, preodenem se i obučem kao Crnogorac. 
Kad sam se bio obukao, svi su gledali uza me i niza me kako mi stoje 
crnogorske haljine. Đuka (Đuko Sredanović, S.Č.) se smeje i kaže: ,Ko bi 
rekao, gospodare da je ovo oni isti?“ Serdar Andrija (Perović, S.Č.) prav mi 
komplimente kako mi dobro stoji crnogorsko ruho: ,E, bogami, sada si 
čovjek kao i mi!“ A Vukalo pridodade: „Kako te nije žao trošiti novce za one 
talijanske krpetine“. 

#komun@ #komuna #casopiskomuna #casopiskomun(a #casopis 
#kulturnabastina #kulturnabaština #crnagora #magazine #newspaper 

